Nú góður hálvur annar mánaður er til kappingarbyrjan, er fremsta liðið hjá okkum farið í gongd við venjingardystirnar. Fyrsti dystur varð leiktur um vikuskiftið, og endaði hann við einum 2-1 sigri til okkum. Málskjúttarnir vóru Leivur Joensen og afturkomni Andy Olsen. Nýggi venjarin, Alex, valdi at byrja dystin við hesum 11: Hallgrím, Leivur, Poul, Áki, Levi, Fritleif, Arnold, Kristoffur, Ari, Nenad og Dánjal. Í hálvleikinum bleiv nærum alt liðið skift út, og spældu hesir 11: Predrag, Frank, Margeir, Jan, Sjúrður, Andre, Andy, Jákup Oluf, Andrias, Pól Magnus og Bergtór. Um dystin kann sigast, at leikararnir vístu góðan hugburð og fleiri góð ting vóru at síggja, umframt at málini vóru góð. Í seinna hálvleiki, vístu okkara men góðan stríðsvilja, og bardust fyri sigrinum. Fyribils skrá fyri venjingardystir sær soleiðis út: 31. januar: VFF Cup í Havn 8. februar: B68–ikki endaliga avgjørt, hvar hann verður spældur 11. februar: EB/Streymur–ikki endaliga avgjørt, hvar hann verður spældur 15. februar: TB í Fuglafirði 22. februar: Skála–ikki endaliga avgjørt, hvar hann verður spældur Tað koma helst fleiri vinardystir, men teir eru ikki endaliga lagdir enn. Fylg við á if. fo um tíðindi, sum hava við ÍF at gera.